钦定古今图书集成/历象汇编/历法典/第063卷 > 图
## 钦定古今图书集成/历象汇编/历法典/第063卷 > 图

太阳本食或正向南北东西则目力所及一见能决惟不尽出于正而偏有所距则因以分别所偏若干定分数多寡此必实见之测乃可得耳前论食分设两轮盘并在一平面上与太阳正对亦与外耳进光者平行其下大盘不动分

以过圈径从径左右边分全度数，用以测食方向上
小盘，则能运转载量尺与下轮边。以对度数为主，将
测全器对太阳下盘之径线，对高弧以光形之角较
本线或正或偏。因推所向方位，设两轮底方，以直角
安表。衡上为甲乙与外《耳戊》，正对太阳，毫不偏于左
右，则乙、戊衡正居过天顶及太阳圈之平面。〈前所云高弧也〉
而甲乙直线自上至下，亦当天上本圈径之分，外有
木矩架，为丙、丁、己。〈全形见月离三卷〉以丁己柱正立，取地平
柱端作运轴，使衡能上下转，以入架腰，定丙乙太阳
出地平高度，而全架则又周转而辘轳也。用法：日食
时，表衡对太阳，以甲乙方之面正受其景，则上下轮
环转，而方尺与馀光两角或积或平，行其量尺所指
轮边度分，即太阳本食所偏向高弧度分也。又本衡
末于架腰自指太阳高度，则得时分，因得太阳及高
弧距正东西，以加或减于日食之角偏去高弧度分
终，得食景偏去正东西度分。设衡下无架，可分太阳
高度，则以别法求时刻，而于衡之末以直角加横平
方，其甲乙直线及浑衡，亦合于高弧圈之面。若不用
量方两尺，依前第二法，用两方形，有圈者以上方进
入下方之中圈，直至形前，掩景周围与光齐，而左右
小条当方尺与两馀光之角或相积，或平行。其外锐
亦指本景所向之方，与前同。如太阳初亏测方向，得
偏高弧距三十度。太阳出东地平高四十一度三十
四分，躔降娄宫初度，因得巳时高弧距正东四十八
度○四分。〈或查表或以三角形算〉减食方向距高弧度馀一十
八度○四分，即初亏向西北度。若太阳复圆，其方向
高度时分皆如前。则一十八度○四分，为复圆向东
南度。又设方向距高弧，过象限三十度。〈角上左旋〉高度时
刻，俱同前，则与高弧距正东相加，得七十八度○四
分，即初亏向东南，复圆向西北度。

“初亏向东南，复圆，必不在西北。” 此盖指前后两食论也。

或问：“所测方向距高弧线之度，何以知其宜加与减
于本高弧距正东，以得其自距正东之度？”曰：“日食时，
设有大圈径过日月两曜中心，左右至地平，此即太
阳失光及未失光之面所向度分。今本圈以直角交
高弧，则向位距正东或正西之度，与高弧距子午圈
之度等。”〈地平圈上算〉本圈合于《高弧》，通为一圈，则高弧至
地平所指度，亦为本食所向度。若本圈斜交高弧，则
以下轮盘外圈，因知两距度宜加与否。

“两距度” 者，过心圈距高弧，高弧距子午圈者。

盖午前过日月两心之线，测得在右上象限或左下
象限宜加，馀象限宜减；午后则反是。〈不拘初亏复圈〉或见日
食馀光之上角，在高弧及子午圈线中，则过心线之
距，加于高张子午两线之距，此在午前后。共法设甲